«فامیل»
ائله شاققیللادیم آز قالدی بولوت نیل قوسسون !
قورخودان قالمادی بیر یئركی قرنفیل قوسسون
بو اوزون دیل داشیمیر منده شیشه ن كلمه لری
باشقا بیر شئعر یاغیم بلكه بو دیل ، دیل قوسسون !
نه اولور گل قاپییا تورباما بیر پای گؤز سال !
قویما بو شیل كوچه سئل سئل یئره سائیل قوسسون !
یئددی دونیادا بیر اولدوز اودا دون شاخدی یازیق
آز قالیبدیر بو پاخیل گؤی یئره قابیل قوسسون !
بیر فیریشته دوداغین دون ائله تامسیندیم كی !
دئدیم آز قالدی بو آج آغزیما انجیل قوسسون !
نه گلیم ! توشدوم آیاقدان جانیمی دالغا یاریر
دئ دنیز قورخو بوغان قاییقه ساحیل قوسسون !
یئنه بیر كؤهنه چادیردا آسیلیر یاسلی گؤزوم !
بوآغیر شئعریمه خط خط دلی نیسگیل قوسسون !
بو اوزون قورد یووادان باشقا یئریم یوخ گیرسن
دئیهرم بوش كاها طاقدان طاغا قندیل قوسسون !
یئریمی یئرده اوتوزدوم گؤیومو گؤیده «سولان »
دئ او قیز اولسا بو یالقیز منه فامیل قوسسون !
"سولان"
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab ace_Arab